Més de 40 persones participen en la Marxa ciclista per l'Horta organitzada per la Xarxa joves.net
15/06/2009

# Més de 40 persones participen en la Marxa ciclista per l'Horta organitzada per la Xarxa joves.net

*   15/06/2009
*   [Imprimir](#)
*   Compartir
*    https://www.alaquas.org/documento.asp?id\_do=11457

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11457%2F0&title=Ajuntament%20d%27Alaqu%C3%A0s.%20Premsa.M%C3%A9s%20de%2040%20persones%20participen%20en%20la%20Marxa%20ciclista%20per%20l%27Horta%20organitzada%20per%20la%20Xarxa%20joves.net)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11457/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11457/15062009imagen_113_Form_4.jpg)](https://www.alaquas.org/ficheros/documentos/2009/2/11457/15062009imagen_113_Form_10.jpg "<a href='https://www.alaquas.org/ficheros/documentos/2009/2/11457/15062009imagen_113_Form_10.jpg' target=_blank><i class='fa fa-external-link' aria-hidden='true'></i>.Més de 40 persones participen en la Marxa ciclista per l'Horta organitzada per la Xarxa joves.net</a>")

Els ajuntaments d'Alaquàs, Quart de Poblet i Xirivella, l'associació Soterranya de Torrent i el Centre Excursionista de Torrent han realitzat aquest cap de setmana un recorregut de 15 quilòmetres amb bicicleta per diverses poblacions de la comarca dins de la campanya "Rodant per l'Horta"

Més de 40 persones de diferents poblacions de la comarca com Alaquàs, Aldaia, Alfafar, Mislata, Paiporta, Picassent, Quart de Poblet, Torrent i Xirivella van participar el dissabte 13 de juny en el recorregut en bicicleta organitzat per la xarxa joves.net dins de les marxes ciclistes de la campanya "Rodant per l'Horta". La ruta va estar organitzada pels ajuntaments d'Alaquàs, Quart de Poblet i Xirivella, membres de la xarxa Joves.net i per l'associació Soterranya de Torrent i el Centre Excursionista de Torrent i va comptar amb la participació del director del Museu Comarcal de l'Horta, Adrià Bessó.

Els participants en la marxa van valorar de manera positiva aquesta activitat que serveix per donar a conèixer els paratges de l'horta així com el seu patrimoni cultural, alhora que es fomenta l'ús de la bicicleta, es mostren els equipaments per a una mobilitat més sostenible i la pràctica d'una vida saludable.

En el recorregut es van donar a conèixer diversos llocs d'interès de l'horta així com els paratges més destacats. La marxa va eixir a les 9:30 hores del matí des del Centre Juvenil del Passatge d'Alaquàs i es va iniciar al carril bici d'Alaquàs que rodeja el parc del Dijous. Des d'Alaquàs, els ciclistes es van dirigir cap a Picanya, on es van visitar les instal·lacions esportives municipals i l'Alqueria del Pollastre, un dels edificis patrimonials culturals més destacats d'aquest municipi.

La ruta va continuar a Xirivella, on es van visitar les alqueries del seu terme municipal, el poliesportiu i el parc Pablo Iglesias, un dels recursos municipals per a l'oci més emblemàtics. Després de passar per l'edifici de la Closa es van dirigir pel carril bici comarcal que passa pel parc del Che i després pels camins de l'horta van arribar al terme de Quart de Poblet on destaquen els paisatges del Pla de Quart. La ruta va continuar pels camins de l'horta fins arribar al cinturó verd d'Aldaia i als ramals de la sèquia de Benàger. Pel carril bici es va arribar a Alaquàs on va finalitzar el recorregut.

Aquesta és la quarta activitat inclosa dins del cicle de marxes ciclistes organitzades per la xarxa joves.net. La primera ruta va tindre lloc el 30 de maig sota el nom la Ruta de l'Aigua; la segon, al parc fluvial del Túria, es va celebrar el 31 de maig; i el dissabte 6 de juny la ruta ciclista va tindre lloc a l'Albufera.